**Notat fra dialogmøde onsdag den 27. november kl. 19.00 – 20.30 afholdt i Ormslev Borgerhus.**

Drøftelse af oplæg til en bebyggelse på arealet mellem Gammelsø Vænge, Genvejen, Buggegårdsvej og Kirkeskoven.

Fælleshuset skal udelades, hvis det kan blive en konkurrent til Borgerhuset.

Der skal være meget faste regler for brug af fælles lokaler og arealer for at sikre ro i området.

Kan der indarbejdes en dagpleje?

Fælleshus og ”Sysselshus” flyttes på den anden side af branddammen – mod sydvest. De kan vejbetjenes fra Gammelsøvænge.

Der er brug for mindre lokaler til afholdelse af diverse møder

Har vi tænkt på, hvad der sker med dyrelivet på arealet? Har I undersøgt om jorden dyrkes på en alternativ måde?

Ikke begejstret for projektet. Ormslev skal forblive som den er.

Jeg er flyttet til Ormslev p.gr.a. stilheden.

Pas på ikke at få for lang bygge-/ projekttid

Det kan sikkert medføre bedre busbetjening af byen

Der er en byggekvote, der skal overholdes

Det er dejligt for børnefamilerne, at der er tænkt på udendørs liv og plads hertil

Det er lige lovlig mange huse

Overvejende positiv. Vi bor i store huse med alt for megen plads. Vi vil gerne blive boende i Ormslev i et mindre hus.

Mulighed for cykelsti til Hasselager

Hvilken skole kommer vi til at høre til – bliver vi deporteret til Harlev?

Godt med et sted, hvor børnene kan samles

Færdiggørelse af fællesarealerne skal følge byggeriet af nye huse

Marken skal bevares som den er

Hvorfor så stort et projekt = for at få penge til alle de fælles tiltag, der er i projektet

Huspriserne vil stige i Ormslev – er det godt eller skidt?

Pas på med at lave skaterbanen for stor. Det giver en frygtelig ballade – med henvisning til Galten/ Skovby

Vi vil gerne have løbende borgermøder, så vi kan følge med i udviklingen af projektet

Vandværket kan følge med

Erfaringen viser, at det laveste punkt (hvor regnvandet samles) er lidt nordvest for der, hvor vi har placeret regnvandsbassinet på skitsen

Der kan tænkes et projekt for delebiler ind – evt. i samarbejde med en anerkendt udbyder

Kan der laves et bofællesskab

Kan der dyrkes fælles grøntsager. Måske fælles indkøb.

Flere mennesker skaber ikke automatisk mere fællesskab. Der skal ske en målrettet indsats med frivillighed

Det bør være en grøn by

Den grønne kile ud for Kirkeskoven er projektets omdrejningspunkt

Kan der skabes lidt mere luft/ grønt ud for Kirkeskoven mod nordøst.

Den naturlige forlængelse af Kærgårdsvej må ikke føres ud i området. Der skal forblive lukket for kørsel. Evt. bliver den eksisterende beplantning bevaret og grundene indenfor hegnet betjenes fra Kærgårdsvej